title: Kommissionens gennemførelsesforordning (EU) 2017/1172 af 30. juni 2017 om ændring af Kommissionens gennemførelsesforordning (EU) nr. 809/2014 for så vidt angår kontrolforanstaltninger i forbindelse med hampdyrkning

text:
               1.7.2017

               DA

               Den Europæiske Unions Tidende

               L 170/87

         KOMMISSIONENS GENNEMFØRELSESFORORDNING (EU) 2017/1172
   af 30. juni 2017
   om ændring af Kommissionens gennemførelsesforordning (EU) nr. 809/2014 for så vidt angår kontrolforanstaltninger i forbindelse med hampdyrkning
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 58, stk. 4, og artikel 62, stk. 2, litra e), og
   ud fra følgende betragtninger:

               (1)

               Reglerne for kontrol af indholdet af Δ9-tetrahydrocannabinol (i det følgende benævnt »THC«) i hampsorter er fastsat i artikel 45 i Kommissionens gennemførelsesforordning (EU) nr. 809/2014 (2) og i bilaget til nævnte forordning. Det har vist sig hensigtsmæssigt, at disse regler indarbejdes i Kommissionens delegerede forordning (EU) nr. 639/2014 (3) som ændret ved delegeret forordning (EU) 2017/1155 (4). Artikel 45 i gennemførelsesforordning (EU) nr. 809/2014 og bilaget til nævnte forordning bør derfor udgå med virkning fra den dato, hvor delegeret forordning (EU) 2017/1155 træder i kraft.

               (2)

               Reglerne for fastlæggelse af hampsorter og kontrol af deres indhold af THC er baseret på den antagelse, at hamp dyrkes som hovedafgrøde om foråret, men reglerne er ikke fuldt ud egnede, når det drejer sig om hamp, der dyrkes som mellemafgrøde. Særlig er datoen den 30. juni, der i artikel 17, stk. 7, i gennemførelsesforordning (EU) nr. 809/2014 er fastsat som fristen for indsendelse af de officielle etiketter for frø, for tidlig for hamp, der dyrkes som mellemafgrøde. Da denne dyrkningsmetode har vist sig at være passende til dyrkning af industriel hamp og i overensstemmelse med miljøkravene, bør medlemsstaterne have mulighed for at fastsætte en senere dato for hamp, der dyrkes som mellemafgrøde, dog ikke senere end den 1. september.

               (3)

               Gennemførelsesforordning (EU) nr. 809/2014 bør derfor ændres.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

         VEDTAGET DENNE FORORDNING:
   Artikel 1
   I gennemførelsesforordning (EU) nr. 809/2014 foretages følgende ændringer:

               1)

               Artikel 17, stk. 7, andet afsnit, affattes således:
               »Som fravigelse af litra c) i første afsnit skal etiketterne dog, hvis udsåningen finder sted efter sidste frist for indgivelse af enkeltansøgningen, forelægges senest den 30. juni. Etiketterne for hamp, der dyrkes som mellemafgrøde, indgives dog senest på en dato, der fastsættes af medlemsstaterne, dog ikke senere end den 1. september. Hvis etiketterne også skal indsendes til andre nationale myndigheder, kan medlemsstaterne fastsætte, at etiketterne skal returneres til støttemodtageren, når de er blevet forelagt i henhold til nævnte bestemmelse. De returnerede etiketter skal mærkes med, at de er blevet anvendt til en ansøgning.«

               2)

               Artikel 45 udgår.

               3)

               Bilaget udgår.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juni 2017.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

      (3)  Kommissionens delegerede forordning (EU) nr. 639/2014 af 11. marts 2014 om supplerende regler til Europa-Parlamentets og Rådets forordning (EU) nr. 1307/2013 om regler for direkte betalinger til landbrugere under den fælles landbrugspolitiks støtteordninger og om ændring af bilag X til nævnte forordning (EUT L 181 af 20.6.2014, s. 1).

      (4)  Kommissionens delegerede forordning (EU) 2017/1155 af 15. februar 2017 om ændring af Kommissionens delegerede forordning (EU) nr. 639/2014 for så vidt angår kontrolforanstaltninger i forbindelse med hampdyrkning, visse bestemmelser vedrørende forgrønnelsesbetalingen, betalinger til unge landbrugere, der udøver kontrol over en juridisk person, beregningen af støttebeløbet pr. enhed inden for rammerne af frivillig koblet støtte, dele af betalingsrettigheder og visse meddelelsesforpligtelser i forbindelse med den generelle arealbetalingsordning og den frivillige koblede støtte og om ændring af bilag X til Europa-Parlamentets og Rådets forordning (EU) nr. 1307/2013 (EUT L 167 af 30.6.2017, s. 1).


title: Kommissionens gennemførelsesforordning (EU) nr. 674/2013 af 15. juli 2013 om fastsættelse af importtolden for korn gældende fra den 16. juli 2013

text:
               16.7.2013

               DA

               Den Europæiske Unions Tidende

               L 193/14

         KOMMISSIONENS GENNEMFØRELSESFORORDNING (EU) Nr. 674/2013
   af 15. juli 2013
   om fastsættelse af importtolden for korn gældende fra den 16. juli 2013
   EUROPA-KOMMISSIONEN HAR —
   under henvisning til Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2), særlig artikel 2, stk. 1, og
   ud fra følgende betragtninger:

               (1)

               Ifølge artikel 136, stk. 1, i forordning (EF) nr. 1234/2007 er importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

               (2)

               Ifølge artikel 136, stk. 2, i forordning (EF) nr. 1234/2007 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

               (3)

               I overensstemmelse med artikel 2, stk. 2, i forordning (EU) nr. 642/2010 er den pris, der skal anvendes ved beregning af importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00, den daglige repræsentative cif-importpris fastlagt efter metoden i den omhandlede forordnings artikel 5.

               (4)

               Importtolden bør fastsættes for perioden fra den 16. juli 2013 og gælde, indtil en ny importtold træder i kraft.

               (5)

               For at sikre at foranstaltningen finder anvendelse så hurtigt som muligt, efter de opdaterede data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Med virkning fra den 16. juli 2013 er importtolden for korn som omhandlet i artikel 136, stk. 1, i forordning (EF) nr. 1234/2007 fastsat i bilag I til nærværende forordning på grundlag af elementerne i bilag II.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG I

         Importtold for produkter omhandlet i artikel 136, stk. 1, i forordning (EF) nr. 1234/2007 gældende fra den 16. juli 2013

                  KN-kode

                  Varebeskrivelse

                  Importtold (1)

                  (EUR/t)

                  1001 19 00
                  1001 11 00

                  Hård HVEDE af høj kvalitet

                  0,00

                  af middel kvalitet

                  0,00

                  af lav kvalitet

                  0,00

                  ex 1001 91 20

                  Blød HVEDE, til udsæd

                  0,00

                  ex 1001 99 00

                  Blød HVEDE af høj kvalitet, undtagen til udsæd

                  0,00

                  1002 10 00
                  1002 90 00

                  RUG

                  0,00

                  1005 10 90

                  MAJS til udsæd, undtagen hybridmajs

                  0,00

                  1005 90 00

                  MAJS, undtagen til udsæd (2)

                  0,00

                  1007 10 90
                  1007 90 00

                  SORGHUM i hele kerner, undtagen hybridsorghum til udsæd

                  0,00

         (1)  Importøren kan i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                  —

                  3 EUR/t, hvis lossehavnen befinder sig ved Middelhavet (på den anden side af Gibraltar-strædet) eller ved Sortehavet, hvis varen ankommer over Atlanterhavet eller via Suez-kanalen

                  —

                  2 EUR/t, hvis lossehavnen befinder sig i Danmark, Estland, Irland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst, hvis varen ankommer til EU fra Atlanterhavet.

         (2)  Importøren kan opnå en fast nedsættelse på 24 EUR/t, når betingelserne i artikel 3 i forordning (EU) nr. 642/2010 opfyldes.

      BILAG II

         Elementer til beregning af tolden, jf. bilag I

      28.6.2013-12.7.2013

                  1)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              (EUR/t)

                              Blød hvede (1)

                              Majs

                              Blød hvede, høj kvalitet

                              Hård hvede, middel kvalitet (2)

                              Blød hvede, lav kvalitet (3)

                              Børs

                              Minnéapolis

                              Chicago

                              —

                              —

                              —

                              Notering

                              231,88

                              164,51

                              —

                              —

                              —

                              Pris fob USA

                              —

                              —

                              259,10

                              249,10

                              229,10

                              Præmie for Golfen

                              —

                              54,37

                              —

                              —

                              —

                              Præmie for the Great Lakes

                              36,97

                              —

                              —

                              —

                              —

                  2)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              Fragtomkostninger: Mexicanske Golf — Rotterdam:

                              17,17 EUR/t

                              Fragtomkostninger: The Great Lakes — Rotterdam

                              50,94 EUR/t

         (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).

         (2)  Negativ præmie på 10 EUR/t (artikel 5, stk. 3, i forordning (EU) nr. 642/2010).

         (3)  Negativ præmie på 30 EUR/t (artikel 5, stk. 3, i forordning (EU) nr. 642/2010).


title: Kommissionens gennemførelsesforordning (EU) 2017/1384 af 25. juli 2017 om udstedelse af importlicenser for ris i forbindelse med de toldkontingenter, der ved gennemførelsesforordning (EU) nr. 1273/2011 blev åbnet for delperioden juli 2017

text:
               26.7.2017

               DA

               Den Europæiske Unions Tidende

               L 194/57

         KOMMISSIONENS GENNEMFØRELSESFORORDNING (EU) 2017/1384
   af 25. juli 2017
   om udstedelse af importlicenser for ris i forbindelse med de toldkontingenter, der ved gennemførelsesforordning (EU) nr. 1273/2011 blev åbnet for delperioden juli 2017
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188,
   ud fra følgende betragtninger:

               (1)

               Ved Kommissionens gennemførelsesforordning (EU) nr. 1273/2011 (2) blev der åbnet en række toldkontingenter for import af ris og brudris, opdelt efter oprindelsesland og fordelt på flere delperioder samt fastsat bestemmelser om forvaltningen heraf, jf. bilag I til nævnte gennemførelsesforordning.

               (2)

               Delperioden juli er den tredje delperiode for det kontingent, der er fastsat i artikel 1, stk. 1, litra a), i gennemførelsesforordning (EU) nr. 1273/2011 og anden delperiode for de kontingenter, der er fastsat i artikel 1, stk. 1, litra b), c) og d), i samme gennemførelsesforordning.

               (3)

               Det fremgår af meddelelserne i henhold til artikel 8, litra a), i gennemførelsesforordning (EU) nr. 1273/2011, at de ansøgninger, der er indgivet i løbet af de første 10 arbejdsdage i juli 2017, jf. nævnte gennemførelsesforordnings artikel 4, stk. 1, for kontingenterne med løbenummer 09.4154 og 09.4166, omfatter en mængde, der overstiger den disponible mængde. Det bør derfor fastsættes, i hvilket omfang der udstedes importlicenser, idet der fastsættes de tildelingskoefficienter, som skal anvendes på de ansøgte mængder for de pågældende kontingenter, og som beregnes i henhold til artikel 7, stk. 2, i Kommissionens forordning (EF) nr. 1301/2006 (3).

               (4)

               Det fremgår ligeledes af meddelelserne, at de ansøgninger, der er indgivet i løbet af de første 10 arbejdsdage i juli 2017, jf. artikel 4, stk. 1, i gennemførelsesforordning (EU) nr. 1273/2011, for kontingenterne med løbenummer 09.4127 — 09.4128 — 09.4129 — 09.4148 — 09.4149 — 09.4150 — 09.4152 og 09.4153 omfatter en mængde, der er mindre end den disponible mængde.

               (5)

               Derfor bør den samlede disponible mængde for den efterfølgende delperiode for kontingenterne med løbenummer 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 og 09.4166 også fastsættes, jf. artikel 5, stk. 1, i gennemførelsesforordning (EU) nr. 1273/2011.

               (6)

               For at sikre en effektiv forvaltning af proceduren for udstedelse af importlicenser bør denne forordning træde i kraft umiddelbart efter offentliggørelsen —

         VEDTAGET DENNE FORORDNING:
   Artikel 1
   1.   De ansøgninger om importlicenser for ris, der er indgivet i løbet af de første 10 arbejdsdage i juli 2017 for kontingenterne med løbenummer 09.4154 og 09.4166, der er omhandlet i gennemførelsesforordning (EU) nr. 1273/2011, giver ret til udstedelse af importlicenser for de ansøgte mængder efter anvendelse af den tildelingskoefficient, der er fastsat i bilaget til nærværende forordning.
   2.   Den samlede disponible mængde for den følgende delperiode for kontingenterne med løbenummer 09.4127 — 09.4128 — 09.4129 — 09.4130 — 09.4148 — 09.4112 — 09.4116 — 09.4117 — 09.4118 — 09.4119 og 09.4166, der er omhandlet i gennemførelsesforordning (EU) nr. 1273/2011, er fastsat i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juli 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  Kommissionens gennemførelsesforordning (EU) nr. 1273/2011 af 7. december 2011 om åbning og forvaltning af visse toldkontingenter for indførsel af ris og brudris (EUT L 325 af 8.12.2011, s. 6).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      BILAG

         Mængder, der skal tildeles for delperioden juli 2017, og disponible mængder for den efterfølgende delperiode, jf. gennemførelsesforordning (EU) nr. 1273/2011

                  a)

                  Kontingent for sleben eller delvis sleben ris henhørende under KN-kode 1006 30, jf. artikel 1, stk. 1, litra a), i gennemførelsesforordning (EU) nr. 1273/2011:

                              Oprindelse

                              Løbenummer

                              Tildelingskoefficient for delperioden juli 2017

                              Samlet disponibel mængde for delperioden september 2017 (kg)

                              USA

                              09.4127

                              — (1)

                              12 629 487

                              Thailand

                              09.4128

                              — (1)

                              369 596

                              Australien

                              09.4129

                              — (1)

                              911 500

                              Andre oprindelser

                              09.4130

                              — (2)

                              4 796

                  b)

                  Kontingent for afskallet ris henhørende under KN-kode 1006 20, jf. artikel 1, stk. 1, litra b), i gennemførelsesforordning (EU) nr. 1273/2011:

                              Oprindelse

                              Løbenummer

                              Tildelingskoefficient for delperioden juli 2017

                              Samlet disponibel mængde for delperioden oktober 2017 (kg)

                              Alle lande

                              09.4148

                              — (3)

                              1 610 500

                  c)

                  Kontingent for brudris henhørende under KN-kode 1006 40 00, jf. artikel 1, stk. 1, litra c), i gennemførelsesforordning (EU) nr. 1273/2011:

                              Oprindelse

                              Løbenummer

                              Tildelingskoefficient for delperioden juli 2017

                              Thailand

                              09.4149

                              — (4)

                              Australien

                              09.4150

                              — (5)

                              Guyana

                              09.4152

                              — (5)

                              USA

                              09.4153

                              — (4)

                              Andre oprindelser

                              09.4154

                              78,636985 %

                  d)

                  Kontingent for sleben eller delvis sleben ris henhørende under KN-kode 1006 30, jf. artikel 1, stk. 1, litra d), i gennemførelsesforordning (EU) nr. 1273/2011:

                              Oprindelse

                              Løbenummer

                              Tildelingskoefficient for delperioden juli 2017

                              Samlet disponibel mængde for delperioden september 2017 (kg)

                              Thailand

                              09.4112

                              — (6)

                              20 965

                              USA

                              09.4116

                              — (6)

                              822

                              Indien

                              09.4117

                              — (6)

                              89 276

                              Pakistan

                              09.4118

                              — (6)

                              55 110

                              Andre oprindelser

                              09.4119

                              — (6)

                              14 199

                              Alle lande

                              09.4166

                              0,703025 %

                              0

         (1)  De mængder, der er ansøgt om, er mindre end eller svarer til de disponible mængder: alle ansøgningerne kan dermed godkendes.

         (2)  Der er ingen disponibel mængde for denne delperiode.

         (3)  Der er ikke anvendt nogen tildelingskoefficient for denne delperiode: Kommissionen har ikke modtaget meddelelser om licensansøgninger.

         (4)  De mængder, der er ansøgt om, er mindre end eller svarer til de disponible mængder: alle ansøgningerne kan dermed godkendes.

         (5)  Der er ikke anvendt nogen tildelingskoefficient for denne delperiode: Kommissionen har ikke modtaget meddelelser om licensansøgninger.

         (6)  Der er ingen disponibel mængde for denne delperiode.


title: Kommissionens gennemførelsesforordning (EU) 2015/949 af 19. juni 2015 om godkendelse af den kontrol forud for eksport, som visse tredjelande foretager af visse fødevarer vedrørende forekomst af visse mykotoksiner (EØS-relevant tekst)

text:
               20.6.2015

               DA

               Den Europæiske Unions Tidende

               L 156/2

         KOMMISSIONENS GENNEMFØRELSESFORORDNING (EU) 2015/949
   af 19. juni 2015
   om godkendelse af den kontrol forud for eksport, som visse tredjelande foretager af visse fødevarer vedrørende forekomst af visse mykotoksiner
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 23, og
   ud fra følgende betragtninger:

               (1)

               I Kommissionens forordning (EF) nr. 1881/2006 (2) er der fastsat grænseværdier for ochratoksin A og aflatoksiner i fødevarer. Kun fødevarer, der overholder grænseværdierne, må markedsføres i Unionen.

               (2)

               I henhold til forordning (EF) nr. 882/2004 skal medlemsstaterne sikre, at offentlig kontrol foretages regelmæssigt, på grundlag af en risikovurdering og med passende hyppighed, så forordningens mål nås, hvilket bl.a. vil sige at forebygge eller fjerne risici for mennesker og dyr eller nedbringe dem til et acceptabelt niveau.

               (3)

               I henhold til artikel 23 i forordning (EF) nr. 882/2004 kan særlig kontrol, som et tredjeland foretager af foderstoffer og fødevarer umiddelbart forud for eksport til Unionen med henblik på at verificere, om de eksporterede produkter opfylder EU-kravene, godkendes.

               (4)

               Der kan kun gives godkendelse til et tredjeland, hvis det efter EU-audit er påvist, at foderstoffer eller fødevarer, der er eksporteret til Unionen, opfylder EU-kravene eller tilsvarende krav, og den kontrol, der foretages i tredjelandet forud for afsendelsen, anses for at være så effektiv, at den kan erstatte eller reducere dokumentkontrol, identitetskontrol og fysisk kontrol som foreskrevet i EU-lovgivningen.

               (5)

               I april 2005 forelagde Amerikas Forenede Stater (i det følgende benævnt »USA«) Kommissionen en anmodning om at blive godkendt med hensyn til den kontrol forud for eksport, der foretages af USA's kompetente myndigheder vedrørende aflatoksinforurening i jordnødder bestemt til eksport til Unionen.

               (6)

               Efter audit foretaget af Kommissionens Levnedsmiddel- og Veterinærkontor (FVO) blev den kontrol forud for eksport, som har til formål at sikre, at EU-grænseværdierne for aflatoksiner overholdes, godkendt ved Kommissionens beslutning 2008/47/EF (3).

               (7)

               Den 8. oktober 2007 forelagde Canada Kommissionen en anmodning om at blive godkendt med hensyn til den kontrol forud for eksport, der foretages af Canadas kompetente myndigheder vedrørende ochratoksin A-forurening i hvede (blød og hård) og hvedemel bestemt til eksport til Unionen.

               (8)

               Kommissionen vurderede indgående de oplysninger, der var fremlagt af Canadian Grain Commission, som er Canadas kompetente myndighed, under hvis ansvar kontrollen forud for eksport foretages, og den fandt, at garantierne er tilfredsstillende med henblik på at imødekomme anmodningen om godkendelse af kontrollen forud for eksport af hvede og visse hvedeprodukter vedrørende forekomst af ochratoksin A. Derfor blev den kontrol forud for eksport, der har til formål at sikre, at EU-grænseværdierne for ochratoksin A overholdes, godkendt ved Kommissionens gennemførelsesforordning (EU) nr. 844/2011 (4).

               (9)

               Den 21. november 2012 forelagde USA Kommissionen en anmodning om at blive godkendt med hensyn til den kontrol forud for eksport, der foretages af USA's kompetente myndigheder vedrørende aflatoksinforurening i mandler bestemt til eksport til Unionen.

               (10)

               Efter audit foretaget af Kommissionens FVO og efter en indgående vurdering af de supplerende oplysninger, USA har fremlagt, finder Kommissionen, at garantierne er tilfredsstillende og berettiger en godkendelse af kontrollen forud for eksport. Derfor bør den kontrol forud for eksport, der har til formål at sikre, at EU-grænseværdierne for aflatoksiner overholdes, godkendes.

               (11)

               For at forenkle lovgivningen og sikre en ensartet tilgang bør alle godkendelser af kontrol forud for eksport, som visse tredjelande foretager vedrørende forekomst af mykotoksiner i fødevarer, gøres til genstand for en enkelt forordning. Beslutning 2008/47/EF og gennemførelsesforordning (EU) nr. 844/2011 bør derfor ophæves, og reglerne i de to retsakter indarbejdes i nærværende gennemførelsesforordning. Der er dog indføjet enkelte mindre ændringer af hensyn til den indbyrdes tilpasning af bestemmelserne om kontrollens hyppighed og for at ajourføre bestemmelserne, så de afspejler ændringer i KN-koderne.

               (12)

               I overensstemmelse med artikel 16, stk. 2, i forordning (EF) nr. 882/2004 skal medlemsstaterne tilpasse hyppigheden af fysisk importkontrol til risiciene i forbindelse med de forskellige typer fødevarer, bl.a. under hensyntagen til de garantier, der er givet af de kompetente myndigheder i det tredjeland, de pågældende fødevarer kommer fra. Systematisk kontrol forud for eksport foretaget under ansvar af den kompetente myndighed i tredjelandet i overensstemmelse med EU-godkendelsen, jf. artikel 23 i forordning (EF) nr. 882/2004, giver en tilfredsstillende garanti med hensyn til mykotoksinforurening, og medlemsstaterne kan derfor nedsætte hyppigheden af den fysiske kontrol af de pågældende varer.

               (13)

               Den lave kontrolhyppighed, der er fastsat i bilaget til denne forordning, bør anvendes af medlemsstater, der importerer mange sendinger af de pågældende fødevarer. Medlemsstater, der kun importerer et begrænset antal sendinger af de pågældende fødevarer og ikke kan overholde den fastsatte kontrolhyppighed, bør sikre en lav kontrolhyppighed.

               (14)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Godkendelse af kontrol forud for eksport
   1.   Den kontrol, som Canadian Grain Commission i sin egenskab af kompetent myndighed foretager forud for eksport til Unionen vedrørende ochratoksin A i hvede og hvedemel, som er produceret i Canada, jf. bilag I, godkendes.
   2.   Følgende kontrol, som USA's landbrugsministerium (USDA) i sin egenskab af kompetent myndighed foretager forud for eksport til Unionen, godkendes:

               a)

               kontrol forud for eksport vedrørende aflatoksiner i jordnødder, som er produceret i USA, jf. bilag I

               b)

               kontrol forud for eksport vedrørende aflatoksiner i mandler, som er produceret i USA, jf. bilag I.

         Artikel 2
   Ledsagedokumenter og identifikation af sendingerne
   1.   Hver sending af de i artikel 1 omhandlede produkter ledsages af:

               a)

               en rapport om resultaterne af prøveudtagning og analyser, der er foretaget i overensstemmelse med Kommissionens forordning (EF) nr. 401/2006 (5) eller tilsvarende krav af et laboratorium godkendt til formålet af den kompetente myndighed

               b)

               et certifikat, jf. modellen i bilag II, som er udfyldt, verificeret og underskrevet af en repræsentant for den kompetente myndighed; certifikatet er gyldigt i fire måneder fra udstedelsesdatoen.

         2.   Hver sending af de i artikel 1 omhandlede produkter identificeres ved hjælp af en kode, som svarer til koden på rapporten og på certifikatet, jf. stk. 1. Hver enkelt sæk eller anden emballagetype eller emballage, der indeholder flere enkeltpakninger, i sendingen identificeres med den samme kode.
   Artikel 3
   Opdeling af sendinger
   Hvis en sending opdeles, ledsages alle dele af den opdelte sending, indtil den overgår til fri omsætning, af kopier af det certifikat, der er omhandlet i artikel 2, stk. 1, litra b), og som er attesteret af den kompetente myndighed i den medlemsstat, hvor opdelingen har fundet sted.
   Artikel 4
   Offentlig kontrol
   I overensstemmelse med artikel 16, stk. 2, og artikel 23, stk. 2, i forordning (EF) nr. 882/2004 nedsættes hyppigheden af den fysiske kontrol af sendinger af produkter omhandlet i artikel 1 og frembudt i henhold til artikel 2, som medlemsstaterne foretager, til den i bilag I fastsatte maksimumsprocentdel af antallet af frembudte sendinger.
   Artikel 5
   Ophævelse
   Beslutning 2008/47/EF og gennemførelsesforordning (EU) nr. 844/2011 ophæves.
   Henvisninger til den ophævede beslutning og gennemførelsesforordning gælder som henvisninger til nærværende forordning.
   Artikel 6
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juni 2015.

            På Kommissionens vegne

         Jean-Claude JUNCKER

            Formand

      (1)  EUT L 165 af 30.4.2004, s. 1.

      (2)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).

      (3)  Kommissionens beslutning 2008/47/EF af 20. december 2007 om godkendelse af den kontrol forud for eksport, som USA foretager af jordnødder og jordnøddeprodukter vedrørende forekomst af aflatoksiner (EUT L 11 af 15.1.2008, s. 12).

      (4)  Kommissionens gennemførelsesforordning (EU) nr. 844/2011 af 23. august 2011 om godkendelse af den kontrol forud for eksport, som Canada foretager af hvede og hvedemel vedrørende forekomst af ochratoksin A (EUT L 218 af 24.8.2011, s. 4).

      (5)  Kommissionens forordning (EF) nr. 401/2006 af 23. februar 2006 om prøveudtagnings- og analysemetoder til offentlig kontrol af indholdet af mykotoksiner i fødevarer (EUT L 70 af 9.3.2006, s. 12).

      BILAG I
      Produkter omhandlet i artikel 1 og hyppighed af den fysiske kontrol omhandlet i artikel 4:

                  Fødevare

                  KN-kode

                  Taric-underopdeling

                  Oprindelsesland

                  Mykotoksin

                  Hyppighed af fysisk kontrol (i %) ved import

                              —

                              Hvede

                              —

                           1001

                  Canada

                  Ochratoksin A

                  < 1

                              —

                              Hvedemel

                              —

                           1101 00

                              —

                              Jordnødder (peanuts), med skal

                              —

                           1202 41 00

                  USA

                  Aflatoksiner

                  < 1

                              —

                              Jordnødder (peanuts), afskallede

                              —

                           1202 42 00

                              —

                              Jordnødder (peanuts), tilberedt eller konserveret på anden måde

                              —

                           2008 11 912008 11 962008 11 98

                              —

                              Mandler, med skal

                              —

                           0802 11

                  USA

                  Aflatoksiner

                  < 1

                              —

                              Mandler, afskallede

                              —

                           0802 12

      BILAG II


title: Kommissionens gennemførelsesforordning (EU) nr. 475/2013 af 15. maj 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Agnello del Centro Italia (BGB))

text:
               24.5.2013

               DA

               Den Europæiske Unions Tidende

               L 138/3

         KOMMISSIONENS GENNEMFØRELSESFORORDNING (EU) Nr. 475/2013
   af 15. maj 2013
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Agnello del Centro Italia (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EU) nr. 1151/2012 trådte i kraft den 3. januar 2013. Den ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).

               (2)

               I medfør af artikel 6, stk. 2, i forordning (EF) nr. 510/2006 er Italiens ansøgning om registrering af betegnelsen »Agnello del Centro Italia« blevet offentliggjort i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør betegnelsen registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. maj 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 12.

      (3)  EUT C 197 af 5.7.2012, s. 29.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.1.   Kød (og slagteaffald), fersk

      ITALIEN
      Agnello del Centro Italia (BGB)


title: Kommissionens gennemførelsesforordning (EU) nr. 365/2012 af 26. april 2012 om udstedelse af importlicenser for ris i forbindelse med de toldkontingenter, der ved gennemførelsesforordning (EU) nr. 1273/2011 blev åbnet for delperioden april 2012

text:
               27.4.2012

               DA

               Den Europæiske Unions Tidende

               L 115/19

         KOMMISSIONENS GENNEMFØRELSESFORORDNING (EU) Nr. 365/2012
   af 26. april 2012
   om udstedelse af importlicenser for ris i forbindelse med de toldkontingenter, der ved gennemførelsesforordning (EU) nr. 1273/2011 blev åbnet for delperioden april 2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,
   under henvisning til Kommissionens gennemførelsesforordning (EU) nr. 1273/2011 af 7. december 2011 om åbning og forvaltning af visse toldkontingenter for indførsel af ris og brudris (3), særlig artikel 5, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 1273/2011 blev der åbnet en række toldkontingenter og fastsat bestemmelser om forvaltningen heraf for import af ris og brudris, opdelt efter oprindelsesland og fordelt på flere delperioder, jf. bilag I til nævnte gennemførelsesforordning.

               (2)

               For det kontingent der er fastsat i artikel 1, stk. 1, litra a), i gennemførelsesforordning (EU) nr. 1273/2011, svarer den anden delperiode til april måned.

               (3)

               Det fremgår af meddelelsen i henhold til artikel 8, litra a), i gennemførelsesforordning (EU) nr. 1273/2011, at de ansøgninger, der er indgivet i løbet af de første 10 arbejdsdage i april 2012, jf. nævnte gennemførelsesforordnings artikel 4, stk. 1, for kontingentet med løbenummer 09.4130, omfatter en mængde, der overstiger den disponible mængde. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som de mængder, der er ansøgt om under det pågældende kontingent, skal multipliceres med.

               (4)

               Det fremgår desuden af meddelelsen, at de ansøgninger, der er indgivet i løbet af de første 10 arbejdsdage i april 2012, jf. artikel 4, stk. 1, i gennemførelsesforordning (EU) nr. 1273/2011, for kontingenterne med løbenummer 09.4127 — 09.4128 — 09.4129, omfatter en mængde, der er mindre end den disponible mængde.

               (5)

               Derfor bør der for kontingenterne med løbenummer 09.4127 — 09.4128 — 09.4129 — 09.4130 fastsættes de samlede disponible mængder for den følgende delperiode, jf. artikel 5, stk. 1, i gennemførelsesforordning (EU) nr. 1273/2011.

               (6)

               For at sikre en effektiv forvaltning af proceduren for udstedelse af importlicenser bør denne forordning træde i kraft umiddelbart efter offentliggørelsen —

         VEDTAGET DENNE FORORDNING:
   Artikel 1
   1.   De ansøgninger om importlicenser for ris, der er indgivet i løbet af de første 10 arbejdsdage i april 2012, for kontingentet med løbenummer 09.4130, der omhandles i gennemførelsesforordning (EU) nr. 1273/2011, giver ret til udstedelse af importlicenser for de ansøgte mængder efter anvendelse af den tildelingskoefficient, der er fastsat i bilaget til nærværende forordning.
   2.   I bilaget til nærværende forordning fastsættes den samlede mængde, der er til rådighed for den følgende delperiode under kontingenterne med løbenummer 09.4127 — 09.4128 — 09.4129 — 09.4130, der er åbnet ved gennemførelsesforordning (EU) nr. 1273/2011.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. april 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 238 af 1.9.2006, s. 13.

      (3)  EUT L 325 af 8.12.2011, s. 6.

      BILAG

         Mængder, der skal tildeles for delperioden april 2012, og disponible mængder for den følgende delperiode, jf. gennemførelsesforordning (EU) nr. 1273/2011

      Kontingent for sleben eller delvis sleben ris henhørende under KN-kode 1006 30, jf. artikel 1, stk. 1, litra a), i gennemførelsesforordning (EU) nr. 1273/2011:

                  Oprindelse

                  Løbenummer

                  Tildelingskoefficient for delperioden april 2012

                  Samlet disponibel mængde for delperioden juli 2012 (kg)

                  USA

                  09.4127

                      (1)

                  27 865 684

                  Thailand

                  09.4128

                      (1)

                  8 627 076

                  Australien

                  09.4129

                      (1)

                  916 000

                  Andre oprindelser

                  09.4130

                  0,988521 %

                  0

         (1)  De mængder, der er ansøgt om, er mindre end eller svarer til de disponible mængder: Alle ansøgningerne kan dermed godkendes.


title: Kommissionens gennemførelsesforordning (EU) 2016/1933 af 4. november 2016 om godkendelse af calciummagnesiumtetrahydroxid (hydreret dolomitkalk) som et eksisterende aktivstof til anvendelse i biocidholdige produkter af produkttype 2 og 3 (EØS-relevant tekst )

text:
               5.11.2016

               DA

               Den Europæiske Unions Tidende

               L 299/39

         KOMMISSIONENS GENNEMFØRELSESFORORDNING (EU) 2016/1933
   af 4. november 2016
   om godkendelse af calciummagnesiumtetrahydroxid (hydreret dolomitkalk) som et eksisterende aktivstof til anvendelse i biocidholdige produkter af produkttype 2 og 3
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter calciummagnesiumtetrahydroxid (hydreret dolomitkalk).

               (2)

               Calciummagnesiumtetrahydroxid (hydreret dolomitkalk) er i overensstemmelse med artikel 16, stk. 2, i Europa-Parlamentets og Rådets direktiv 98/8/EF (3) blevet vurderet til anvendelse i produkter af produkttype 2, desinfektionsmidler og algedræbende midler, som ikke er beregnet til direkte anvendelse på mennesker eller dyr, og produkttype 3, veterinærhygiejne, som beskrevet i bilag V til nævnte direktiv, hvilket svarer til henholdsvis produkttype 2 og 3, som beskrevet i bilag V til forordning (EU) nr. 528/2012.

               (3)

               Det Forenede Kongerige blev udpeget som kompetent vurderingsmyndighed og fremsendte vurderingsrapporten sammen med sine henstillinger den 19. september 2011.

               (4)

               I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 14. april 2016 Det Europæiske Kemikalieagenturs udtalelser, hvori der var taget hensyn til den kompetente vurderingsmyndigheds konklusioner.

               (5)

               Det fremgår af disse udtalelser, at biocidholdige produkter af produkttype 2 og 3, som indeholder calciummagnesiumtetrahydroxid (hydreret dolomitkalk), kan forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.

               (6)

               Derfor bør calciummagnesiumtetrahydroxid (hydreret dolomitkalk) godkendes til anvendelse i biocidholdige produkter af produkttype 2 og 3, forudsat at visse specifikationer og betingelser er opfyldt.

               (7)

               Der bør gå en rimelig tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (8)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   Calciummagnesiumtetrahydroxid (hydreret dolomitkalk) godkendes som aktivstof til anvendelse i biocidholdige produkter af produkttype 2 og 3, med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. november 2016.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  Calciummagnesiumtetrahydroxid (hydreret dolomitkalk)

                  IUPAC-navn:
                  Calciummagnesiumtetrahydroxid
                  EF-nr.: 254-454-1
                  CAS-nr.: 39445-23-3

                  800 g/kg
                  (Værdien angiver indholdet af Ca og Mg udtrykt som Ca(OH)2 og Mg(OH)2. Typiske værdier for Mg(OH)2 i hydreret dolomitkalk ligger mellem 15 og 40 %)

                  1. maj 2018

                  30. april 2028

                  2

                  Godkendelserne af biocidholdige produkter meddeles på følgende betingelser:

                              1)

                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                              2)

                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på industrielle og erhvervsmæssige brugere.

                  3

                  Godkendelserne af biocidholdige produkter meddeles på følgende betingelser:

                              1)

                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                              2)

                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på erhvervsmæssige brugere.

         (1)  Renheden som angivet i denne kolonne er det minimum af renheden af aktivstoffet, der er blevet vurderet efter artikel 89, stk. 1, i forordning (EU) nr. 528/2012. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.


title: Kommissionens gennemførelsesforordning (EU) nr. 471/2013 af 22. maj 2013 om faste importværdier med henblik på fastsættelse af indgangsprisen for visse frugter og grøntsager

text:
               23.5.2013

               DA

               Den Europæiske Unions Tidende

               L 136/10

         KOMMISSIONENS GENNEMFØRELSESFORORDNING (EU) Nr. 471/2013
   af 22. maj 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. maj 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  15,0

                  MA

                  58,3

                  TN

                  78,7

                  TR

                  71,8

                  ZZ

                  56,0

                  0707 00 05

                  AL

                  27,7

                  MK

                  39,1

                  TR

                  132,0

                  ZZ

                  66,3

                  0709 93 10

                  TR

                  131,6

                  ZZ

                  131,6

                  0805 10 20

                  EG

                  54,0

                  IL

                  68,3

                  MA

                  72,6

                  ZZ

                  65,0

                  0805 50 10

                  AR

                  114,6

                  EG

                  68,1

                  TR

                  71,0

                  ZA

                  110,2

                  ZZ

                  91,0

                  0808 10 80

                  AR

                  157,2

                  BR

                  97,4

                  CL

                  127,8

                  CN

                  90,2

                  MK

                  46,1

                  NZ

                  142,3

                  US

                  200,4

                  ZA

                  116,6

                  ZZ

                  122,3

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1110/2012 af 23. november 2012 om tarifering af varer i den kombinerede nomenklatur

text:
               29.11.2012

               DA

               Den Europæiske Unions Tidende

               L 329/5

         KOMMISSIONENS GENNEMFØRELSESFORORDNING (EU) Nr. 1110/2012
   af 23. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. november 2012.

            På Kommissionens vegne For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  EFT L 302 af 19.10.1992, s. 1.

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  En jævnstrømsoplader (såkaldt »Universal Dual Port Car Charger«), der består af en adapter til bilcigarettændere, to USB-grænseflader og en lysindikator.
                  Opladeren har en indgangsspænding på 12 V jævnstrøm, en udgangsspænding på 5 V jævnstrøm og en effekt på 500 mA eller 2 × 250 mA.
                  Opladeren bruges som strømforsyning til forskellige apparater, f.eks. mobiltelefoner, PDA'er, GPS-udstyr, kameraer, MP3- og MP4-spillere.

                  8504 40 90

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8504, 8504 40 og 8504 40 90.
                  Varen er en statisk jævnstrømsomformer (se også de forklarende bemærkninger til HS, pos. 8504, II, punkt D).
                  Opladeren kan anvendes til opladning af en række forskellige apparater, f.eks. telekommunikationsapparater, automatiske databehandlingsmaskiner, audio/video-optagelses- og afspilningsudstyr og radionavigationsudstyr.
                  Tarifering under KN-kode 8504 40 30 som statiske omformere af den art, der anvendes sammen med telekommunikationsapparater, automatiske databehandlingsmaskiner og enheder dertil er derfor udelukket.
                  Opladeren skal derfor tariferes under KN-kode 8504 40 90 som andre statiske omformere.